GiliGold/VAD_KnessetCorpus huggingface dataset:
שרה שלום: בקשר לעניין של התשלומים וגביית התשלומים והטלת התשלומים, צריכה להיות פה רשימה של פטורים.
שרה שלום: סיכמנו את הדבר הזה, רק חשוב לבוא ולהזכיר את זה ולסכם את העניין, כי רשות הטבע והגנים כידוע מנהלת שטחי ענק, שם מתבצעות פעולות כריתה.
מיכל גולדברג: זה לא כאן, זה יבוא בהמשך.
מיכאל בן-ארי: אני רק מבקשת לקבל הבהרה של משרד החקלאות.
מיכאל בן-ארי: מאחר ושר החקלאות אכן רשאי לקבוע בתקנות את התנאים להעתקה של העץ הבוגר, כללים ואמות מידה למתן הרשיון, חשוב לנו שבמתן הרשיון יינתנו גם את התנאים להבטחת שלום הציבור, הבטיחות של שלום הציבור בעת הכריתה, בעת העתקה.
מיכאל בן-ארי: לא בטוח שאולי צריך להכניס את זה היום לנוסח התקנות, אבל כן חשוב לנו שזה יינתן בתנאים של הרשיון.
מיכאל בן-ארי: חשוב לנו שזה כן ייקבע על ידי שר החקלאות על מנת שבכל הרשויות המקומיות יהיו תנאים אחידים.
מיכאל בן-ארי: מאחר ואנחנו בעצם באים ומורידים את זה לפקיד היערות ברשויות המקומיות, מאוד חשוב לי שלא יווצר מצב שברשות אחת או שבכלל לא ייתנו תנאים כאלה, וחלילה מהאסון שיכול להיווצר.
מיכאל בן-ארי: אתה כורת עץ, שהעץ לא יפול על אדם שנמצא ברחוב, חשוב לבוא ולהסביר את התנאים האלה.
מיכאל בן-ארי: משמע, פקודת היערות לא המטרה שלה, לעמדתנו לפחות, רק להסדיר את הבטיחות של האילן, אלא באמת גם את הבטיחות של הציבור.
מיכאל בן-ארי: יכול מאוד להיות שכבר היום זה נעשה באמצעות נהלים.
ערן אטינגר: העקרון מקובל עלינו.
אמנון כהן: איפה זה יבוא לידי ביטוי?
מיכאל בן-ארי: אני מציינת שזו הערה של עיריית תל אביב.
מיכאל בן-ארי: מאחר וזו העירייה שגם הגיעה לוועדת הכנסת, לתומר, ליועץ המשפטי, לו, עיריית תל אביב ביקשה להוסיף מאחר ו, למרות שמשרד האוצר מתנגד, אבל אם הוועדה כן תוסיף את העניין של הקרן, עיריית תל אביב כן ביקשה להוסיף את זה, שבעצם כספי ההיתר יחזרו לאותה רשות מקומית שנפגעה.
מיכאל בן-ארי: אני באה וכן מציגה לוועדה, מאחר והוועדה הזאת הגיעה גם למשרד החקלאות וגם לוועדה.
מיכאל בן-ארי: אני כן מוצאת לנכון.
אמנון כהן: יש הגיון.
אמנון כהן: אם כרתו באזור תל אביב, או באזור השרון, אז שיעברו - - -
מיכאל בן-ארי: יש בזה משהו נכון.
מיכאל בן-ארי: בעצם הציבור בתל אביב, לצורך העניין ציבור שנפגע מזה.
מיכאל בן-ארי: אז אם משולם כספי היטל למה שלא יחזור לאותו מקום?
שלי לב: הערה קטנה, אני מעלה אותה כאן, כי אנחנו שמים פה איזשהו מכלול של סעיף שלדעתי רלבנטי להעלות לדיון.
שלי לב: בנוסח הקודם שהובא לדיון הוצע להוסיף חובת פרסום על מתן רשיון לכריתה או העתקה במקום שבו הפעולה הזאת אמורה להתבצע במשך תקופת ההשגה.
שלי לב: עכשיו הנושא הזה הורד מנוסח התקנות אנחנו חושבים שדווקא חבל וכדאי מאוד כן להחזיר את הנושא הזה לתקנות, זה בעצם הכלי המרכזי שעומד לרשות הציבור להביע את התנגדותו והשגותיו לגבי כריתה או העתקה של עץ.
שלי לב: זאת אומרת, זה צעד טוב שיש לנו את אותו אתר אינטרנט עם הפרסומים, אבל הפרסום במקום של הציבור שנהנה מהעץ ועובר שם זה הכלי המרכזי שיהיה לו כדי להביע את עמדתו.
שלי לב: אנחנו חושבים שהדבר הזה צריך לחזור.
לירון אדלר-מינקה: הסעיף הזה שהיה במקום הקודמת חלק מהצעות הוועדה, אנחנו התנגדנו לסעיף הזה בדיוק בגלל הנושא של הממשק עם הרפורמה.
לירון אדלר-מינקה: יש כאן איזה סוג של פרסום, כי מפרסמים את ההחלטות לגבי מתן רשיונות, אז יש איזשהו פרסום באינטרנט.
לירון אדלר-מינקה: כל העניין של מתן השגה לדברים האלה יכול לעצור תכניות ובגלל שהנושא של היערות כן נכנס בשלב של הכנסת התכניות אין סיבה, אנחנו לא ראינו מקום לתת בעצם עוד פעם התנגדות אחרי שכבר אפשר היה להגיב.
שלי לב: מדובר על תקופת ההשגה שקבועה בפקודה, לא על איזושהי - - -
לירון אדלר-מינקה: תקופת ההשגה לא קבועה בפקודה, זאת היתה הצעה של הוועדה להוסיף על כריתה של עץ שהציבור יוכל בעצם להגיש התנגדויות על כל כריתה של עץ.
ערן אטינגר: אבל אין פרסום על העץ היום.
מיכל גולדברג: חשוב להדגיש, לירון, שההתנגדות שלכם היתה באמת לאותם עצים שהכריתה שלהם אושרה במסגרת תכניות, לגבי עצים שניתן לגביהם רשיון כריתה שלא במסגרת תכנית, עד כמה שאני מבינה, תקני אותי אם אני טועה, כך לפחות נמסר על ידי נציג משרד המשפטים שאיתו שוחחתי, אין התנגדות עקרונית של משרד המשפטים.
אמנון כהן: על כל עץ צריך לקבל התנגדויות מהאזרחים?
מיכל גולדברג: עץ שהכריתה שלו עברה במסגרת תכנית בנייה - - -
אמנון כהן: אני מתכוון איזשהו עץ שמפריע לבית ספר, או לכביש שמסתיר את הפנייה, כתוצאה מכך יש תאונות דרכים, יש צורך לדאוג לבטחונם של האנשים.
אמנון כהן: אם רוצים להוריד את העץ צריך התנגדויות?
לירון אדלר-מינקה: זאת היתה ההצעה של הוועדה בפעם הקודמת.
אמנון כהן: בטחון האזרחים מעל הכול.
חגי שניר: אנחנו מראש קבענו שעצים מסוכנים – עץ מסוכן בהגדרה שהוא מהווה סיכון בטיחותי גם לאזרחים.
אמנון כהן: אפשר להעתיק אותו למקום אחר.
חגי שניר: התהליך בעץ כזה הוא תהליך מהיר ואוטומטי.
חגי שניר: הוא גם לא כפוף ל-21 יום.
חגי שניר: בדרך כלל מגיע היערן תוך יום מקבלים רשיון, מורידים את העץ.
חגי שניר: אין השהייה כדי לשאול את השכנים אם בא להם.
אמנון כהן: בינתיים ייהרגו עוד כמה אנשים שם.
חגי שניר: בדיוק, זאת לא הכוונה.
ערן אטינגר: יש הצעה של פרסום לא על כל עץ, כמו שהיו רעיונות והיו להם גם התנגדויות, אלא חובה על פקידי היערות לפרסם את ההחלטות באתרי האינטרנט של גופים אירופיים, והחובה היא לפני שההחלטה נכנסת לתוקף, כלומר, למעשה, יש פה מכאניזם במקרים שיצדיקו את זה לקיים דיון נוסף.
אלון רוטשילד: לעניין סעיף ד(1) נקבע שם ששר החקלאות ייקבע הוראות לעניינים שונים שהם עניינים מקצועיים, אנחנו מציעים להוסיף שהוא יעשה את זה בהתייעצות, חוץ מהם עם הוועדה הנכבדה, וגם עם אותה ועדה מייעצת שנקבעה בסעיף 14 נדמה לי.
חגי שניר: זה לא רלבנטי לאנשי המקצוע שבוועדה.
נעה שטיינר: ראיתי להעיר הערה בנושא הקרן.
נעה שטיינר: מהדוח של ה-OECD שיצא אתמול - - - הסביבתיים של ישראל, הדגיש שישראל חלשה בכלים כלכליים למגוון ביולוגי.
נעה שטיינר: כל הנושא של הקרן, באותה התאמה לפיצוי סביבתי שנהוג בהרבה מדינות אחרות בעולם בעיקר באירופה, אני חושבת שכדאי כן להשאיר את הנושא של הקרן כדי שגם נוכל למלא את המחויבויות שלנו כלפי ה-OECD.
אמנון כהן: תשכנעו את שר האוצר באחד הדיונים, או את הסגן.
אלירז דמביץ כהן: זאת הצעת חוק ממשלתית, זאת הצעת חוק ממשלתית, אנחנו כולנו מתואמים.
אמנון כהן: אני לא ממשלה, מותר להעיר הערות.
אמנון כהן: הגענו עד סעיף 15(א) מה שנשאר פתוח ועדיין צריכים ללבן ולדבר בדיון הבא.
אמנון כהן: אם תגיעו להבנות לפני כאן אשמח.
אמנון כהן: לגבי הוספת חבר נוסף מארגונים, פשוט לא הייתי פה.
אמנון כהן: נציג מהגנת הטבע יהיה?
ערן אטינגר: נציג של ארגוני הגג.
ערן אטינגר: יש נוסחה בחקיקה.
אמנון כהן: אני לא רוצה את הנוסחה הזאת.
אמנון כהן: אני רוצה הגנת הטבע.
אמנון כהן: מה שהוסכם מקובל עלינו.
אמנון כהן: לגבי ועדה מייעצת תמליץ לגבי עצים פולשניים, זה נשאר עדיין פתוח.
חגי שניר: הסכמנו שנציג שלהם הצטרף לוועדה, ולכן אנחנו נלבן את כל הדברים בוועדה.
ערן אטינגר: חבר הכנסת דב חנין עיקם את הידיים לשנינו וקיבלנו את זה.
אלון רוטשילד: סד זמנים לא נקבע.
אמנון כהן: לגבי קרן הדיון עדיין פתוח.
אמנון כהן: אני מבקש תלבנו ככל האפשר, אם לא נכריע.
אמנון כהן: גם מבחינתי יש דברים לכאן ויש דברים לכאן – "צרכי עמך מרובים" והאוצר מרכז את כל הצרכים של הציבור.
אמנון כהן: לפי סדרי עדיפויות כאלה ואחרים הוא מוציא.
אמנון כהן: אבל מצד שני אנחנו רואים שתקציב שהולך להתקבל כתוצאה מכך שיש פגיעה באותם עצים, באותו טבע, באותו סביבה, שיחזור לפחות לשקם אזור אחר או לנטוע את הדברים האלה באזור אחר.
אמנון כהן: יש גם הגיון רב.
אמנון כהן: לכן תלבנו את הדברים, או נעשה ממשק כזה שלא מחייב קרן, אבל שהתקציב הזה יועבר כך או אחרת לטובת הדברים.
אמנון כהן: אתם מסכימים לזה?
ערן אטינגר: אנחנו מחוייבים להחלטת הממשלה.
אמנון כהן: הקרן נשאר פתוח, אנחנו נראה בהמשך דברים, אולי נקבל משהו אחר ואז נוותר על זה, נבדוק זאת.
אמנון כהן: אלה הדברים שנשארו פתוחים.
אמנון כהן: אני אבדוק את לוח הזמנים, אולי בשבוע הבא, מפני שאתם מתקדמים יפה, ואתם הבטחתם לקדם את חוק היעור.
אמנון כהן: אנחנו בשיתוף פעולה כזה, יכולים בשבוע הבא אם בעזרת השם נמצא את לוח הזמנים המתאים ונשלב על מנת לנסות ולהגיע לסיכום של החוק הזה שיהיה לכם כלים לעבודה.
אמנון כהן: שבוע טוב.
אמנון כהן: הנושא היום – הצעת חוק למניעת הסתננות (עבירות ושיפוט) (תיקון מס' 3 והוראת שעה), התשע"א-2011.
אמנון כהן: הכנה לקריאה שנייה ושלישית.
אמנון כהן: הוועדה דנה בהצעת החוק הממשלתית שהגיעה לשולחנה, והתקדמנו בדיונים כאן בוועדה עד סעיף 30ב, לא כולל.
אמנון כהן: הנושא מאוד חשוב, וההסתננות הפכה להיות מכה קשה למדינה, ואנחנו ערים לכמות המסתננים שמגיעים למדינה.
אמנון כהן: יש לי נתון שנתנו לי ברשות ההגירה שרק בחודש נובמבר שנמצא עדיין בתחילתו יש כבר 1,326 מסתננים.
אמנון כהן: המצב מדאיג.
אמנון כהן: אני מקבל עשרות טלפונים מראשי עיר, בעיקר מראש העיר אילת שנפגשתי איתו אתמול בכנס של שמאי מקרקעין, והוא הציף את הבעיה.
אמנון כהן: אני סיירתי גם בדרום תל-אביב וראיתי את כל הבעיות שם, וחשבתי שאני נמצא בחוץ לארץ.
אמנון כהן: המשפחות והאנשים בשכונות דיברו בכאב לב – מצד אחד רואים אנשים שרוצים לעזור להם, ומצד שני כל הילדים של התושבים נשארים בבית בשעות 17:00-16:00, פוחדים לצאת החוצה.
אמנון כהן: יש בעיה אמיתית וקשה כי מצד אחד אנחנו רוצים לדאוג ואיכשהו לטפל בבעיית המסתננים, ומצד שני הם בני אדם וצריך לתת להם מה שאפשר.
אמנון כהן: יש גם אמנות בינלאומיות, וכמדינה יהודית יש לנו ערכים.
אמנון כהן: לכן יש פה סבך שרצינו לטפל בו מהר.
אמנון כהן: כשדנו בדיונים בהצעת החוק הממשלתית אני הנחיתי את היועצים המשפטיים של הוועדה, לאחר שראיתי שלא הכול סגור כאן, להיכנס לעובי הקורה יותר לעומק, לשבת גם עם כל הארגונים שמטפלים באותם מסתננים שילמדו את כל הנושא הזה לעומק, ויביאו השלמה או הערות להצעת החוק מול הממשלה.
אמנון כהן: אני רוצה להדגיש ולציין שהמחלקה המשפטית של הוועדה עשתה עבודה מעמיקה ויסודית ונגעה גם בדברים שהממשלה לא הספיקה לגעת בהם, כנראה, או עשו את זה מהר או אולי חשבה שלא כדאי כרגע לגעת בהיבטים נוספים.
אמנון כהן: אני משבח את עבודתו של צוות הייעוץ המשפטי של הוועדה – מירי, תומר וכל הצוות הנפלא.
אמנון כהן: כשאני מסתכל ההבדלים הם מהותיים בין ההצעות.
אמנון כהן: חשבתי שאולי תהיה תוספת של סעיף כאן או של סעיף שם ונגיע להבנות, אבל אני רואה כמעט חוק אחר.
אמנון כהן: בתקופת הפגרה שקלתי לקיים דיון בוועדה בגלל שהנושא חשוב, ומספר חברי כנסת שרצו מאוד להשתתף בדיון בוועדה ביקשו לא לקיים כי חלקם היה בחו"ל ולחלקם היו מחויבויות אחרות.
אמנון כהן: התחשבתי בבקשתם ולא קיימנו דיונים בתקופת הפגרה, שמא לא ישתמע שרצינו לעשות מחטף.
אמנון כהן: זאת דרכנו, זאת כוונתנו.
אמנון כהן: למרות כל התקופה הזאת שהצוותים ישבו על המדוכה ועבדו עדיין הממשלה לא ראתה את הנוסח הסופי שעומד כרגע על שולחננו שהוועדה עשתה.
אמנון כהן: 4-3 סעיפים ראשונים עברו כבר לידי הממשלה, אבל הדיון בממשלה בסעיפים הנוספים לא היה, וכמובן, גם זאת לא דרכנו שנדון בלי שהממשלה תעשה דיון אצלה, תראה את הסעיפים, תלמד אותם, תראה את ההיבטים.
אמנון כהן: אבל אני רוצה להגיד שהנושא מאוד חשוב.
אמנון כהן: אני לא רואה כאן בדיון את נציגי משרד הביטחון, הנציגים הבכירים שמלווים את החקיקה.
אמנון כהן: הוועדה רואה בחומרה רבה שכאשר חוק ממשלתי מוגש לוועדה ורוצים לקדם אותו, והפקידות שצריכה לתת את הכתף, לסייע ולענות על השאלות שיועלו פה על-ידי ארגונים וגופים שהם למעשה מובילים את החקיקה, לא באה.
אמנון כהן: אם זה לא חשוב להם, זה משהו אחר.
אמנון כהן: לי כנבחר ציבור זה מאוד חשוב.
אברהים צרצור: אולי הם אינם רוצים את החוק, אינם חפצים בו.
אמנון כהן: אני לא יודע מה הם רוצים, תאמין לי.
אמנון כהן: אם הייתי יודע זה היה טוב.
אמנון כהן: לכן אני מבקש להוציא מכתב לראש הממשלה, לשר המשפטים ולשר הביטחון על זלזול של פקידות שאמורה להוביל את החוק.
אמנון כהן: אנחנו, כמובן, צריכים שהם ייתנו את התשובות לכל אלה שנמצאים כאן אתנו – גם לחברי כנסת – על היבטים שונים של החקיקה.
אמנון כהן: כמובן, בכוונתנו לקדם את הנושא הזה.
אמנון כהן: אני באמת מתלבט עם עצמי איך להתנהג כרגע – אם לפתוח את הדיון בהצעת חוק ממשלתית ולהמשיך אותה או להתחיל את הדיון בהצעת החוק שגובשה ועדה שלנו, על-ידי הצוות המשפטי שלנו כאשר הממשלה עדיין לא ראתה את הצעת החוק, ובטח הארגונים עוד לא ראו את כל הסעיפים כי זה הונח רק לפני יום-יומיים והופץ לכולם.
מירי פרנקל-שור: הממשלה קיבלה כבר ביום רביעי את סעיפים 3-1.
אמנון כהן: אני לא רוצה לדון בחוק מ-3-1.
אמנון כהן: אני צריך שגם חברי כנסת שראו עכשיו בפעם הראשונה את הצעת החוק המשופרת או שונה שהייעוץ המשפטי של הוועדה הכין, שילמדו את הסעיפים החדשים, ישאלו שאלות את היועצת המשפטית של הוועדה.
אמנון כהן: איפה משרד המשפטים?
אמנון כהן: מה שלומך, אביטל?
אביטל שטרנברג: בסדר.
אמנון כהן: מתי קיבלתם את הנוסח החדש?
אביטל שטרנברג: את שלושת הסעיפים הראשונים קיבלנו בישיבה ביום רביעי אחר הצהריים.
אמנון כהן: איך זה נראה בעיניכם על פניו?
אביטל שטרנברג: לא יש לי מנדט מסוים.
אביטל שטרנברג: המנדט שלי הוא הצעת החוק הממשלתית.
אביטל שטרנברג: הממשלה עדיין לא ראתה את הנוסח.
אמנון כהן: עזבי ממשלה – את מקצוענית.
אמנון כהן: איך את רואה?
אמנון כהן: אנחנו צריכים להתכנס.
אמנון כהן: פולמוסים משפטיים זה חשוב, אבל אנחנו גם צריכים לחוקק בבית הזה ולא להתפלמס כל אחד בגרסה שלו.
אמנון כהן: אני עברתי הבוקר על זה וראיתי שיש דברים שלא נלקחו בחשבון על-ידי הממשלה.
אמנון כהן: יש סעיפים כבדי משקל שצריך לתת להם את הזמן ואת הבדיקה שלהם.
אמנון כהן: אבל על פניו, איך את רואה את זה?
אביטל שטרנברג: זה לא אחראי לענות אחרי שלושה ימים שראיתי את זה.
אביטל שטרנברג: אנחנו בדרך כלל משקיעים בהצעות חוק מהסוג הזה עבודה מאוד מעמיקה.
אביטל שטרנברג: אני קראתי את ההצעה של הוועדה כמה פעמים – יש בה דברים טובים, ויש בה דברים שיש לי הערות לגביהם.
אביטל שטרנברג: אבל שוב, זה ברמה ממש שטחית משום שההיכרות שלנו עם ההצעה היא בת כמה ימים וזהו.
אמנון כהן: אם ניתן לכם כרגע לקחת את ההצעה של הוועדה, ואתם מתחילים לעבוד – כמה זמן?
אמנון כהן: יומיים-שלושה?
אביטל שטרנברג: מדובר בהצעה חלקית.
אביטל שטרנברג: יש פה בסך הכול ארבעה סעיפים.
אמנון כהן: לא, יש פה כבר - -
מירי פרנקל-שור: עוד לא הופץ.
אמנון כהן: עוד לא הופץ.
אמנון כהן: אני לחצתי על הייעוץ המשפטי של הוועדה, ועד אתמול ב1:00-24:00 בלילה עדיין ישבו ועבדו.
מיכאל בן-ארי: יש עוד כמה גורמים ששותפים לחוק הזה – שירותי הביטחון למיניהם.
מיכאל בן-ארי: היועצים המשפטיים של הוועדה עשו את זה - -?
אמנון כהן: לא, חס וחלילה – בהידיינות, בהתחשבות.
אמנון כהן: אבל עדיין בממשלה על הנושא המורכב הנוסף עוד לא עשו דיון נוסף.
אמנון כהן: זאת אומרת לא שהם ישבו לבד; אני הנחיתי שישבו עם כל הארגונים, עם משרדי הממשלה – אחד-אחד וביחד, ובסופו של דבר הוציאו חוק די גדול ורציני.
אמנון כהן: השאלה שלי – אחרי שתעברו על זה, כמה זמן ייקח לכם?
אמנון כהן: כמה סעיפים יש לך?
אביטל שטרנברג: לי יש ארבעה סעיפים כי זה מה שהופץ אתמול.
אמנון כהן: היא עוד לא קיבלה?
אמנון כהן: מתי היא תקבל את זה?
אמנון כהן: עד סוף השבוע?
אמנון כהן: אני אעשה סדר: בהנחה שמשרד המשפטים ראה 4-3 סעיפים שרצו לשנות גם הם ביקשו לראות את כל המתווה הנוסף, את כל התמונה בכללותה.
אמנון כהן: היועץ המשפטי ישב עד אתמול בלילה, והם סיימו את העבודה שלהם אתמול בלילה, ורק בבוקר קיבלתי את כל המכלול שהוא עדיין לא סופי, כנראה, כי יש עוד סעיפים שעליהם צריך להתייעץ עם כל מיני משרדים שיגבשו את זה סופית.
אמנון כהן: קשה לי לקיים דיון כאשר אנחנו נמצאים בדברים לא ברורים.
אמנון כהן: אז אנחנו נסכם את הדיון הזה כך אף על פי שאני מצטער שכולם הגיעו; אבל הנושא מאוד חשוב, ואנחנו לא רוצים להוציא מהוועדה חוק לא טוב או חוק שאנחנו לא יודעים מה אורך חייו ולא יודעים בדיוק בכל שלב של מסתנן אם הכול ברור והכול ידוע ואם נתנו לזה את הדעת.
אמנון כהן: כי בהצעת חוק ממשלתית בשרשרת הזאת הלכנו לאיבוד בחוליות מסוימות – לא ידענו בדיוק מה יקרה בין זה לזה ובין זה לזה מה יקרה.
אמנון כהן: פה הוועדה נתנה את הדעת לדברים האלה.
אמנון כהן: אתם תבחנו את הסוגיות האלה לעומק, אבל אין לכם הרבה זמן.
אמנון כהן: אני מבקש מהייעוץ המשפטי של הוועדה שלנו לסיים עד סוף השבוע הזה את כל הנוסח הסופי שאתם רואים לנכון לאחר שבחנתם והתייעצתם עם כל מי שצריך.
אמנון כהן: אני מבקש בסוף שבוע הזה ותחילת השבוע הבא להפיץ את כל המקשה הזאת גם לחברי כנסת ולמשרדי ממשלה שיעשו עבודת מטה.
אמנון כהן: כבר תקבעי ביום ראשון או שני עבודת מטה אצלכם עם כל הגורמים הרלוונטיים כי ביום רביעי אני רוצה לקיים דיון.
אביטל שטרנברג: אנחנו נצטרך להביא את זה לוועדת שרים לחקיקה.
אביטל שטרנברג: ועדת שרים לחקיקה מתכנסת מדי יום ראשון.
אמנון כהן: חייבים?
אביטל שטרנברג: כי אחרת המנדט שלי היא הצעת החוק כפי שהיא פורסמה.
אמנון כהן: אז ועדת שרים תהיה רק ביום ראשון אחרי זה.
אמנון כהן: אז יש כל השבוע הבא לעבוד ולהכין אותו ליום ראשון אחרי זה.
אמנון כהן: אתם יודעים מה – שיהיה חוק טוב – קיבלתם גם את זה.
אמנון כהן: אבל אני שם את זה ביום שני אחרי זה.
אמנון כהן: אנחנו מסכמים שכל השבוע הזה הוועדה ממשיכה לסיים סופית את כל הסעיפים מול כל הגורמים הרלוונטיים.
אמנון כהן: בסוף השבוע ומקסימום ביום ראשון הבא זה חייב להגיע לממשלה - -
אביטל שטרנברג: אנחנו מכינים את זה כמה ימים לפני ועדת השרים לחקיקה כי אנחנו מכינים חוות דעת לוועדת השרים לחקיקה.
אמנון כהן: בסוף שבוע הבא.
מירי פרנקל-שור: ביום ראשון הבא הנוסח מופץ.
מירי פרנקל-שור: שבוע לפני ועדת שרים זה בסדר גמור.
אמנון כהן: אז ביום ראשון הבא זה יופץ.
אמנון כהן: את תהיי ביום ראשון הבא בממשלה אחרי שכל השבוע תעשו את כל ההכנות שלכם ואת כל הדיונים.
אמנון כהן: ביום שני לאחר מכן אנחנו רוצים לשים את זה על שולחנה של הוועדה.
אמנון כהן: אני מבקש ממנהלת הוועדה – אל תשימי נושא אחר.
אמנון כהן: אנחנו מתחילים מהבוקר, ונתקדם עם זה עד כמה שאפשר, נשתדל גם לסיים את זה באותו יום במידה שכל הדברים יהיו מובנים והכול יהיה בסדר אחרי ששמענו את כל מי שנמצא כאן, את כל הארגונים והכול מחדש.
אמנון כהן: תודה רבה לכל הנוכחים כאן, ומשרד הביטחון שיביא את הנציג שלו.
אמנון כהן: הישיבה הזאת נעולה.
אורי מקלב: אנחנו מבקשים להתחיל בישיבה.
אורי מקלב: התבקשתי על ידי יושב ראש הוועדה, חבר הכנסת אמנון כהן, לנהל את הישיבה היום, ישיבה מיוחדת בעקבות בקשה לדיון מהיר של חברי הכנסת יעקב אדרי וחנא סוייד, בנושא ניתוק המים בשעות היום לתושבי ג'סר א-זרקא.
אורי מקלב: אנחנו נבקש מחבר הכנסת להציג את הדברים, אחרי זה נשמע את ראש המועצה, נשמע את מקורות וכל מי שיירשם לרשות דיבור.
יעקב אדרי: תודה, אדוני היושב ראש.
יעקב אדרי: אני, כחבר הנשיאות של הכנסת, ביקשתי דיון דחוף במה שקורה בג'סר א-זרקא.
יעקב אדרי: קודם כל הם שכנים שלי, ראש המועצה גם חבר שלי ואני מעורה בכל מה שקורה שם ועושה כמיטב יכולתי לעזור לראש המועצה שהוא במצב בלתי הגיוני ובלתי סביר לחלוטין.
יעקב אדרי: הייתי גם ראש עיר כמה ימים כך שאני יודע באיזה מצוקות ועם איזה בעיות הוא מתמודד.
יעקב אדרי: אני חושב שמי שמכיר את ג'סר חייב להתעורר, חייב לקום, חייב לזעוק ולהגיד מה עושה המדינה.
יעקב אדרי: זה המדינה, בסוף המדינה אחראית.
יעקב אדרי: אני יודע שהממונה על המחוז, ויושב פה הנציג שלו, עושה מאמצים גדולים מאוד, באמת אני דיברתי איתו כמה פעמים על ג'סר ועם לב פתוח ועם לא מעט עזרה הוא מנסה לעזור.
יעקב אדרי: יחד עם זאת אני חושב שהדבר הנכון זה שהמדינה תיקח אחריות על כל מה שקורה בג'סר.
יעקב אדרי: אני פגשתי את ראש הממשלה, הוא גם שכן שלהם, הוא גר בקיסריה.
יעקב אדרי: אני חושב שמה שצריך לעשות לג'סר זה פשוט תכנית הוליסטית מכל הכיוונים.
יעקב אדרי: טיפול נקודתי מיוחד שכולל את כל משרדי הממשלה, עם תקציבים מיוחדים, אחרת זה בנפשנו.
יעקב אדרי: יש שם בעיות מאוד מאוד קשות שהמדינה משלמת עליהן ביוקר.
יעקב אדרי: הבעיה של המים, נפתור אותה, נשבור את הראש עם מקורות וצריך לפעמים גם לשבור להם את הראש, אבל הם מאוד משתדלים גם ללכת לקראת העניין, אבל כמה.
יעקב אדרי: הבעיה בג'סר זה לא רק המים, יש שם בעיות של ביוב, חינוך, חוסר תקציבים, בריאות, רווחה, אין דבר שבו אתה יכול להגיד שזה מסודר עד הסוף.
יעקב אדרי: לא, הכל לא מסודר.
יעקב אדרי: אני, כשכן וגם כחבר של רבים מתושבי הכפר, והם גם נמצאים כאן, רואה חובה לעצמי להמשיך ולדאוג ולעשות כל מאמץ על מנת שיתוקן מה שצריך לתקן.
יעקב אדרי: בנושא המים אני מקווה שנגיע עם מקורות, ראש המועצה יסתדר איתם, אבל זה לא מספיק.
יעקב אדרי: יש עונש יומי לתושבים, חמש שעות ביום השעון דופק, חמש שעות אין מים.
יעקב אדרי: ראשון, שני, שלישי.
אורי מקלב: יעקב, אתה הרי מגיע לבית הכנסת ביום שבת, אנחנו רק בשבוע שעבר קראנו על סדום שאבר
אורי מקלב: הם התווכח עם הקדוש ברוך הוא ואומר לו איך אתה רוצה לספות צדיק ורשע ביחד, אם יש כמה צדיקים... יש יותר מעשרה צדיקים, יש הרבה שמשלמים, איך מנתקים מים לגמרי למי שמשלם?
אורי מקלב: זה דבר לא מתוקן.
אורי מקלב: גם אם יש בעיות, אנחנו לא יכולים לנתק את כולם, אנחנו צריכים למצוא ---
יעקב אדרי: כי מקורות מכירה את המועצה, היא לא הולכת לצרכנים עצמם, היא אומרת לצרכנים, אתם צריכים לשלם לעירייה והעירייה צריכה לשלם את החשבון למקורות.
יעקב אדרי: אגב, זה נהוג בכל המקומות, זה לא דבר חריג, אבל אני חושב שגם לגבי המים אתה צודק, יש אנשים שמשלמים שם מים.
יעקב אדרי: אגב, זה אחוז נמוך, די נמוך, אולי הנמוך ביותר בארץ, אני צודק?
יעקב אדרי: או שאני טועה?
יעקב אדרי: אני מדבר על המים.
אורי מקלב: האם זה מוסר תשלומים---
יעקב אדרי: לא, יש שם מצב כלכלי קשה מאוד, גם את זה צריך להגיד.
יעקב אדרי: המצב של האוכלוסייה הוא קשה, המצב הכלכלי הוא מאוד מאוד קשה.
דב חנין: ומה לעשות, גם עניים צריכים לשתות.
יעקב אדרי: נכון, ולהתקלח.
דב חנין: יש להם תכונה נורא נורא מרגיזה לעניים האלה, שהם גם שותים מים.
דב חנין: למרות שאין להם כסף, הם עדיין מתעקשים לשתות מים.
דב חנין: אני לא מבין איך דבר כזה מתרחש אצלנו.
יעקב אדרי: חבר הכנסת סוייד ואני ביקשנו לקיים דיון דחוף בעניין הזה.
יעקב אדרי: אני מתכונן להיכנס לעומק בנושא הזה.
יעקב אדרי: אני אביא את זה לפתחו של ראש הממשלה עוד פעם, אין מה לעשות, כי הנושא ברמה הלאומית חייב לקבל טיפול של כל משרדי הממשלה, זה לא רק מקורות.
יעקב אדרי: מקורות כרגע זו בעיה נפרדת.
יעקב אדרי: הממונה עושה מאמץ גדול מאוד גם לעזור, אבל זו טיפה בים.
יעקב אדרי: היו"ר אורי מקלב: אתה מציע הצעה לסדר והזמנו את האנשים במיוחד לנושא המים, אבל אין ספק שיש כאן גם אנשי משרד הפנים שהם מהמחוז שיכולים לענות גם על דברים אחרים.
יעקב אדרי: חבר הכנסת עפו אגברייה, בבקשה.
עפו אגבאריה: אני מתנצל בשמו של חבר הכנסת חנא סוייד, שלא יכול היה להגיע בגלל מקרה בכפר שלו.
עפו אגבאריה: אבל את ג'סר א-זרקא אני מכיר לא מהיום.
עפו אגבאריה: בזמנו אני גם עבדתי כרופא בג'סר א-זרקא כמה חודשים, וזה היה לפני שלושים שנה, לא היום.
עפו אגבאריה: לדעתי הכפר הזה בכלל לא התפתח, הבעיה של המים ורק לפני שנה היה אותו דבר, שהיו חוסמים את המים, ואני התערבתי עם מקורות והיתה איזה שהיא הפוגה קטנה, אבל זה חזר על עצמו.
עפו אגבאריה: הענישה הקולקטיבית של כל האוכלוסייה, לנתק את המים מהכפר למרות שיש 1, 2, 5, 10 עבריינים שלא שילמו את המים ולא בגלל זה שהם לא רוצים לשלם את המים.
עפו אגבאריה: אם ניקח באופן כללי, הכפר הזה נהיה כמו אי בודד.
עפו אגבאריה: מצד אחד אור עקיבא, מצד שני קיסריה, מהמערב זה הים ומהמזרח זה כביש 2 שאין לאוכלוסייה הזו ממה לחיות.
עפו אגבאריה: האוכלוסייה ענייה מאוד, עם תחלואה קשה מאוד, עם ממוצע חיים מאוד נמוך.
עפו אגבאריה: אם אנחנו ניקח את התחלואה שהיא הגורם העיקרי לתמותה ותמותה מאוד מוקדמת, שזה בכלל לא כמו הממוצע בכל הארץ.
עפו אגבאריה: לכן יש שם---
אורי מקלב: בגלל עוני?
עפו אגבאריה: גם בגלל העוני וגם בגלל התשתיות וגם בגלל שאין ביוב וגם בגלל שיש בעיות.
עפו אגבאריה: ..
עפו אגבאריה: מצב סוציו אקונומי גרוע ביותר.
עפו אגבאריה: אני חושב שהכפר הזה צריך להיות על איזה שהוא מקדם או בסדר עדיפויות מאוד---
אורי מקלב: העדפה מתקנת.
עפו אגבאריה: מה זה העדפה מתקנת?
עפו אגבאריה: כולם חייבים לעשות את מה שצריך, אנשים שחיים רק מזה שהם עובדים.
עפו אגבאריה: אם אני רק אגיד לכם שהרוב המכריע של עובדות הניקיון של כל בתי החולים הן מג'סר א-זרקא, שנשים חייבות לצאת לעבוד בצורה כזו.
אורי מקלב: עובדי קבלן?
עפו אגבאריה: עובדי קבלן.
עפו אגבאריה: אז את העניין הזה צריך לקחת ברצינות ואני מסכים עם חבר הכנסת אדרי שזה לא רק עניין המים.
עפו אגבאריה: עניין המים בראש ובראשונה, אם אנחנו רוצים להוריד קצת גם מהתחלואה, להוריד מהסבל הרב של האנשים, שמים ותחלואה אלה דברים שהולכים ביחד.
עפו אגבאריה: אם אתה רוצה שאנשים יהיו באמת פחות חולים, הם צריכים להיות יותר נקיים ולא לתת מים לאנשים שאחרי שהם חוזרים מהעבודה, חוזרים מבית ספר, לא לשתות מים, לא להתקלח, לא לכבס, אני חושב שזו התעללות מינימום.
עפו אגבאריה: אז אני מקווה מהוועדה לקחת את עניין המים, אוטוטו, שהמים לא ייסגרו, ואת התכנית איך באמת לעזור לכפר הזה לצאת מהמשבר הגרוע ביותר שהוא נמצא.
אורי מקלב: תודה רבה לחבר הכנסת אגברייה.
דב חנין: ג'סר א-זרקא הוא היישוב הכי עני אולי בארץ והוא צמוד ליישוב הכי עשיר בארץ.
דב חנין: אתם יודעים יש איזה שהיא חומה שמפרידה בין ג'סר א-זרקא לקיסריה ויכולים לראות העשירים איך חיים הכי עניים ויכולים גם העניים לראות איך חיים הכי עשירים.
דב חנין: בקיסריה, אגב, יש הרבה מים, יש מספיק מים, יש שם דשאים מאוד יפים, שמעתי שאפילו מגרש גולף מטופח יש, יש מים, אבל מה לעשות, בג'סר א-זרקא גרים אנשים עניים, הם לא משתמשים במים כדי לטפח את מגרש הגולף שלהם, שמעתי שעוד לא בנו אותו, אם כי זה בתכנית כנראה, וגם אין להם מדשאות בג'סר א-זרקא, הם משתמשים במים לשימוש הבסיסי ביותר, לשתייה, לרחצה.
דב חנין: אני מלווה את הנושא הזה בחודשים האחרונים.
דב חנין: אני חייב להגיד, קיבלתי תשובות מרשות המים וגם משר התשתיות, והתשובות אלה, אני לא יודע אם הן יותר מרגיזות או שהן פשוט מעידות על ניתוק, על איזה שהוא ניתוק מוחלט.
דב חנין: מסבירים לי שיש חובות, ואני לא מתווכח, אני בעד שיגבו חובות.
דב חנין: דרך אגב, אם יש חובות מג'סר א-זרקא, עדיין יש פה במדינת ישראל בתי משפט, אפשר ללכת להליכים, יש דרכים לגבות חובות, מה פתאום מנתקים את המים?
דב חנין: השיטה של ניתוק מים היא שיטה מטורפת, מחר גם הם יוכלו להגיד שחבר הכנסת דנון חייב כסף למישהו, אני בכוונה הולך אליך, כי אתה מהקואליציה, אז ניקח ממנו את האוויר.
דב חנין: אם ניקח ממנו את האוויר, זה הכי אפקטיבי, הוא מיד ישלם לנו את מה שמגיע.
דב חנין: זה יותר אפקטיבי מאשר אם ניקח את המים.
דב חנין: גם אני באותו מצב.
דב חנין: אז לא לוקחים מים, כמו שלא לוקחים אוויר, ולא מנתקים יישוב שלם ממים, כי הדבר הזה מנוגד לכל נורמה במדינה שרוצה לראות את עצמה כמדינה מתקדמת ודמוקרטית.
דב חנין: לכן, אדוני היושב ראש, אני מציע שאנחנו בסיכום הדיון הזה נפנה למשרדי הממשלה בקביעה ברורה שאנחנו חושבים שניתוק יישוב שלם ממים הוא לא אופציה.
דב חנין: רוצים לתבוע, להגיש תביעות?
דב חנין: רוצים לנהל הליכים?
דב חנין: לגייס את הכספים?
דב חנין: בבקשה, יש הליכים, יש בתי משפט, אפשר לגבות כל חוב במדינת ישראל.
דב חנין: אי אפשר לנתק מים, ואי אפשר להשאיר אנשים בלי מים לאורך שעות ארוכות בכל יום וזה גם הופך להיות למציאות קבועה.
דב חנין: אני, אדוני היושב ראש, מתנצל, אני בעיצומו של דיון מהיר בוועדת הכספים על סל התרופות, אז אני בטוח שאתם תדעו לעשות פה מלאכה מצוינת לטובת הכפר והתושבים שלו.
אורי מקלב: אנחנו מודים לחבר הכנסת דב חנין.
אורי מקלב: חבר הכנסת דני דנון, בבקשה.
דני דנון: המצוקה של ג'סר א-זרקא היא מצוקה אמיתית וכואבת, אבל היא סימפטום, סימפטום לניהול כושל הרשויות, לא כולן, אבל הרבה מאוד מהמגזר הערבי ומהמגזר היהודי, וחוסר הניהול הזה גורם לבעיות קשות, גם לתושבים בקטע של הפסקת מים וגם נתונים קשים של מרכז המחקר והמידע של הכנסת לגבי למה זה מוביל.
דני דנון: אני רוצה, אדוני היושב ראש, לשתף אותך, ב-2009 היתה עלייה בפשיעה של 8% במגזר הערבי.
דני דנון: אלה נתונים שאני נבהלתי לשמוע, 40% מכלל תיקי הרצח הם של ערבים, 43% תיקי השוד---
אורי מקלב: דני, במה זה קשור?